#### **LĪGUMS Nr.** **LND/2-13.1.2/14/179**

Līvānos, 2014.gada 09.maijā

**Līvānu novada dome** ar nodokļu maksātāja reģistrācijas Nr. 90000065595, turpmāk PASŪTĪTĀJS, tās izpilddirektora Ulda Skreivera personā, kurš rīkojas pamatojoties uz likumu “Par pašvaldībām” un Domes nolikumu, no vienas puses, un

**SIA „Čiekuriņi”,** ar vien. reģistrācijas Nr. 47701001942, turpmāk IZPILDĪTĀJS, tās valdes locekļa Edgara Usāna personā, kurš rīkojas pamatojoties uz statūtiem, no otras puses, turpmāk sauktas PUSES,

piemērojot Publisko iepirkumu likuma 8.2 panta nosacījumus, saskaņā ar pašvaldības iepirkumu, identifikācijas Nr. LND 2013/19, noslēdz līgumu par sekojošo:

1. **Līguma priekšmets.**
	1. Pasūtītājs uzdod, bet Izpildītājs apņemas veikt malkas (turpmāk tekstā Prece) piegādi Pasūtītājam ar kopējo apjomu 340 m3, saskaņā ar šī līguma Pielikumā Nr.1 noteikto specifikāciju. Līguma pielikums ir šī līguma neatņemama sastāvdaļa.
	2. Malkas piegāde notiek pa posmiem saskaņā ar pasūtītāja Pasūtījumu.

Malkas piegādes vieta ir Sutru pagasta pārvalde, Uzvaras iela 5, Sutri, Sutru pagasts, Līvānu novads (izkraušana pasūtītāja norādītajās vietās), kontaktpersona – Sutru pagasta pārvaldes vadītāja Valija Ruisa, tālr.65329150

* 1. Ar šo līgumu Izpildītājs apliecina, ka viņam ir saistošs iepirkuma nolikums un visi iepirkuma „Kurināmās malkas piegāde Sutru pagasta pārvaldei”, (identifikācijas Nr. LND 2014/19) piedāvājumā iesniegtie dokumenti.
1. **Līguma termiņš un līguma izbeigšana.**
	1. Līgums stājas spēkā pēc abpusējas parakstīšanas brīža un darbojas līdz **2014.gada 30.oktobrim** vai līdz Pušu pilnīgai saistību izpildei**.**
	2. Līgums var tikt izbeigts, pamatojoties uz Pušu savstarpēju vienošanos vai arī pēc vienas Puses iniciatīvas, ja otra Puse nepilda ar šo līgumu nolīgtās saistības, par to brīdinot otru vismaz 15 (piecpadsmit) kalendārās dienas iepriekš.
2. **Līguma kopējā summa un norēķinu kārtība.**
	1. Kopējā līguma summa ir **EUR 6409.00** (seši tūkstoši četri simti deviņi eiro un 00 centi) un pievienotās vērtības nodoklis 21 %. Viena kubikmetra malkas cena tiek noteikta EUR 18.85 (astoņpadsmit eiro un 85 centi) un pievienotās vērtības nodoklis 21 %.
	2. Apmaksu Pasūtītājs veic, pārskaitot attiecīgo maksājuma summu uz Izpildītāja norādīto kontu 15 (piecpadsmit) darba dienu laikā pēc malkas piegādes un  preču pavadzīmes - rēķina abpusējas parakstīšanas dienas.
	3. Pievienotās vērtības nodokļa, kurš izriet no šī līguma, nomaksa notiek Pievienotās vērtības nodokļa likuma 141. panta noteiktajā kārtībā un kurš sastāda EUR 3.96 (trīs eiro un 96 centi) par vienu m3 malkas.
	4. Pretenziju gadījumā par apmaksas kavējumu bankas atzīmes datums maksājuma uzdevumā ir uzskatāms par samaksas dienu.
3. **Pušu pienākumi un tiesības.**
	1. Pasūtītājs apņemas:
		1. informēt Izpildītāju par Preces kvalitātes neatbilstību līguma noteikumiem ne vēlāk kā 1 (vienas) nedēļas laikā no neatbilstības konstatēšanas brīža, bet ne ilgāk kā 1 (viena) mēneša laikā no pavadzīmes- rēķina parakstīšanas dienas.
		2. veikt savlaicīgu apmaksu atbilstoši šī līguma noteikumiem.
	2. Izpildītājs apņemas veikt Preces piegādi līgumā paredzētajā un ar Pasūtītāju saskaņotā laikā, daudzumā un kvalitātē, saskaņā ar šī līguma pielikumu Nr.1 līdz 2014.gada 30.oktobrim. Izpildītājs ir tiesīgs saņemt savlaicīgu apmaksu atbilstoši līguma noteikumiem.
4. **Pušu atbildība un līgumsods.**
	1. Puses atbild viena otrai par zaudējumiem, kas otrai Pusei nodarīts viņu ļaunprātības vai neuzmanības dēļ.
	2. Par zaudējumu, ko nodarījušas trešās personas, viena Puse atbild otrai tikai tad, kad tā pati devusi iespēju šo zaudējumu nodarīt vai, kad tai bijuši līdzekļi to novērst saprātīgā veidā.
	3. Par šajā līgumā noteikto samaksas termiņu nokavējumu Pasūtītājs maksā Izpildītājam līgumsodu 0,5% apmērā no savlaicīgi neveiktā maksājuma summas par katru nokavēto dienu, bet kopumā ne vairāk kā 10% no savlaicīgi neveiktā maksājuma.
	4. Par šajā līgumā noteikto Preces piegādes termiņa nokavējumu Izpildītājs maksā Pasūtītājam līgumsodu 0,5% apmērā no nepiegādātās preces vērtības par katru nokavēto dienu, bet kopumā ne vairāk kā 10 % no nepiegādās preces vērtības.
	5. Līgumsoda samaksa neatbrīvo Puses no saistību pienācīgas izpildes.
5. **Nepārvaramas varas apstākļi.**
	1. Puses nav atbildīgas par savu saistību neizpildi, ja tā radusies nepārvaramas varasapstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt, un par kuru rašanos tā nenes atbildību, t.i. stihiskas nelaimes, kara darbība, blokāde, civiliedzīvotāju nemieri, streiki, ka arī Pusēm saistoši normatīvie akti, saskaņā ar kuriem Pusēm nav iespējas izpildīt šajā līgumā paredzētās saistības.
6. **Strīdu atrisināšana.**
	1. Visus strīdus un domstarpības, kas var rasties starp Pusēm šī līguma izpildes gaitā, Puses risina pārrunu ceļā. Ja Puses nepanāk vienošanos pārrunu ceļā, strīdi tiek izskatīti Latvijas Republikas normatīvajos aktos noteiktajā kārtībā.
	2. Līgums apspriežams atbilstoši Latvijas Republikā spēkā esošai likumdošanai un normatīviem aktiem.
7. **Citi noteikumi.**
	1. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, līgums paliek spēkā un tā noteikumi ir saistoši Puses tiesību un saistību pārņēmējam.
	2. Visi līguma grozījumi, papildinājumi, labojumi vai pielikumi ir noformējami rakstveidā, tie stājas spēkā un kļūst par šī līguma neatņemamu sastāvdaļu pēc tam, kad tos parakstījušas abas Puses.
	3. Līgums ir sastādīts latviešu valodā uz 3 (trīs) lapām ar vienu pielikumu uz (1) vienas lapas divos eksemplāros, pa vienam katrai Pusei. Abiem eksemplāriem ir vienāds juridiskais spēks
	4. Šis līgums atspoguļo Pušu vienošanos attiecībā uz līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz šī līguma parakstīšanai attiecībā uz šī līguma priekšmetu.
	5. Puses nav tiesīgas pilnīgi vai daļēji nodot šajā līgumā noteiktās tiesības, pienākumus un saistības trešajām personām bez otras Puses rakstiskas piekrišanas. Neskatoties uz šajā punktā minēto Izpildītājs ir tiesīgs no šī līguma izrietošās tiesības, pienākumus un saistības nodot uzņēmumam, kurā Izpildītājam ir izšķirošā ietekme, par to informējot Pasūtītāju.
8. **Oficiālie paziņojumi.**
	1. Puses vienojas, ka visi paziņojumi vai citi dokumenti, kas nododami saistībā ar šo līgumu, ir jānodod otras Puses ieceltajam pārstāvim/jiem ar ierakstītu vēstuli vai personīgi uz 10. punktā norādītajām adresēm.
9. **Pušu juridiskie rekvizīti un paraksti**

|  |  |
| --- | --- |
| PASŪTĪTĀJS**Līvānu novada dome**Reģ. Nr. 90000065595Rīgas ielā 77, Līvāni, LV-5316AS „Citadele banka”N/k: LV79PARX0004642660004Kods: PARXLV22PASŪTĪTĀJSLīvānu novada dome \_\_\_\_\_\_\_\_\_\_\_\_\_\_\_\_\_\_ U. Skreivers | IZPILDĪTĀJS**SIA „Čiekuriņi”**Reģ. Nr. 47701001942Sutri, Sutru pagasts, Līvānu novads, LV-5334N/k LV04HABA000140C051352A/S „Swedbank”Kods HABALV22IZPILDĪTĀJSSIA „Čiekuriņi”\_\_\_\_\_\_\_\_\_\_\_\_\_\_\_\_\_\_ /E.Usāns |

 **Pielikums Nr. 1**

**Pielikums Nr.1**

**2014.gada 09. maija līgumam**

**Nr.**  **LND/2-13.1.2/14/179**

**Iepirkuma „*Kurināmās malkas piegāde Sutru pagasta pārvaldei*”**

**TEHNISKĀ SPECIFIKĀCIJA**

**1. Piegādes nosacījumi:**

1.1. Malka: Jauktu koku malka; kopējais malkas apjoms 340 m3 (trīs simti četrdesmit kubikmetri), malkas garums 3m (trīs metri), diametrs - no 6 (seši) cm un vairāk, bez trupes.

1.2. Viena m3 (kubikmetra) noteikšanai pielietot koeficientu 0,67 (nulle komats sešdesmit septiņi);

1.3. Piegādes apjomi iepriekš jāsaskaņo ar Pasūtītāju;

1.4. Pretendenta piedāvātajam minimālajam apmēram jābūt vismaz 100 m3. Ja pretendenta piedāvātais apjoms ir mazāks **par kopējo iepirkuma apjomu**, tad komisija izvēlas arī pretendentu ar otru zemāko cenu par vienu m3 (kubikmetru), u.t.t. ( Pasūtītājam ir tiesības slēgt vairākus iepirkuma līgumus šī iepirkuma ietvaros ), līdz tiek sasniegts kopējais iepirkuma apjoms (340 m3).

1.5. Kurināmā malka tiek iepirkta atvēlētā finansējuma ietvaros un var nesasniegt norādīto daudzumu

1.6. Malkas piegāde notiek pa posmiem saskaņā ar Pasūtītāja pasūtījumu līdz **2014.gada 30.oktobrim**

**2 Piegādes vieta:.**

2.1. Sutru pagasta pārvalde, Uzvaras iela 5, Sutri, Sutru pagasts, Līvānu novads.

2.2. Preces izkraušana pasūtītāja norādītajā vietā.

1. **Kurināmās malkas izcenojums:**

|  |  |  |  |
| --- | --- | --- | --- |
|  | Daudzums m3 | Cena par 1 m3 | Summa EUR |
| Bez PVN | 340 | 18.85 |  6409.00 |
| PVN | 3.96 |  1346.40 |
| Ar PVN 21% | 22.81 |  7755.40 |

 **PASŪTĪTĀJS IZPILDĪTĀJS**

 **Līvānu novada dome SIA „Čiekuriņi”**

**\_\_\_\_\_\_\_\_\_\_\_\_\_\_\_\_/U. Skreivers \_\_\_\_\_\_\_\_\_\_\_\_\_/E.Usāns**